Source: http://docplayer.fi/1618427-Luonnos-12-6-2014-hallituksen-esitys-eduskunnalle-kestavan-metsatalouden-rahoituslaiksi-ja-laeiksi-eraisiin-siihen-liittyvien-lakien-kumoamisesta.html
Timestamp: 2017-11-25 10:09:48+00:00
Document Index: 22225590

Matched Legal Cases: ['kko ', 'kko ', 'kko ', 'kko ', 'kko ', 'kko ']

Luonnos Hallituksen esitys eduskunnalle kestävän metsätalouden rahoituslaiksi ja laeiksi eräisiin siihen liittyvien lakien kumoamisesta - PDF
Luonnos Hallituksen esitys eduskunnalle kestävän metsätalouden rahoituslaiksi ja laeiksi eräisiin siihen liittyvien lakien kumoamisesta
Download "Luonnos 12.6.2014. Hallituksen esitys eduskunnalle kestävän metsätalouden rahoituslaiksi ja laeiksi eräisiin siihen liittyvien lakien kumoamisesta"
1 Luonnos Hallituksen esitys eduskunnalle kestävän metsätalouden rahoituslaiksi ja laeiksi eräisiin siihen liittyvien lakien kumoamisesta Esityksen pääasiallinen sisältö Esityksessä ehdotetaan annettavaksi uusi kestävän metsätalouden rahoituslaki. Laissa säädettäisiin metsätalouden tukien myöntämisen perusteista ja yleisistä edellytyksistä. Ehdotetut tuet ovat harkinnanvaraisia. Tukien myöntämiseen, maksamiseen, valvontaan ja muihin vastaaviin seikkoihin liittyviin menettelyihin sovellettaisiin ehdotetun lain lisäksi myös valtionavustuslakia. Esityksen tavoitteena on lisätä tukien vaikuttavuutta sekä selkeyttää ja yksinkertaistaa tukiehtoja. Yhtenä keskeisenä kestävän metsätalouden rahoituslainsäädännön uudistamisen lähtökohtana on ollut Euroopan unionin valtiontukisuuntaviivojen uudistaminen vuosille Uudet valtiontukisäännöt ovat aikaisempaa yksityiskohtaisemmat ja lisäävät tukiin liittyvää hallinnollista työtä. Uusien valtiontukisääntöjen mukaiset tukijärjestelmät voisivat olla voimassa vuoden 2020 loppuun saakka. Sen vuoksi esitetään, että uusi kestävän metsätalouden rahoituslaki olisi voimassa 31 päivään joulukuuta 2020 saakka. Toinen keskeinen syy lain kokonaisuudistukseen on tarve uudistaa kestävän metsätalouden rahoituksesta annettua lakia sillä tavoin, että se täyttää perustuslaissa asetetut vaatimukset. Perusperiaatteiltaan ehdotus on pääosin voimassa olevan lain ja nykykäytännön mukainen. Rahoitukseen ehdotetaan tehtäväksi muutamia tarkistuksia. Keskeisimmät tarkistukset liittyvät nuoren metsän hoidon tukeen, tukivyöhykejakoon ja tiettyjen toimenpiteiden poistamiseen tukijärjestelmästä. Uutena työlajina esitetään taimikon varhaishoitoa. Erillisenä työlajina tuettaisiin myös nuoren metsän hoitoa ja siihen liittyvää pienpuun korjuuta. Juurikäävän torjunnan tukialuetta, torjunta-aikaa ja tuensaajien määritelmää laajennetaan. Kunnostusojituksen tuen sijaan ehdotetaan suometsän hoidon tukea. Metsäluonnon hoitohankkeiden tuki, terveyslannoituksen tuki, ympäristötuki ja metsätien tekemisen tuki säilyisivät pääasiassa ennallaan. Tukea ei enää myönnettäisi esimerkiksi laatupuiden pystykarsintaan, kantojen nostoon, metsänuudistamiseen, pellonmetsitykseen, energiapuun korjuuseen sekä kokeilu- ja selvitystoimintaan. Ehdotettua metsätalouden rahoitusta ei myöskään saisi käyttää viranomaisen tai julkista hallintotehtävää hoitavan organisaation suunnittelu- ja selvitystehtävien hoitamiseen. Tukien määrästä ehdotetaan säädettäväksi valtioneuvoston asetuksella. Tukitasojen eriyttäminen on tarkoitus pääosin säilyttää ennallaan, mutta tukivyöhykkeet määräytyisivät metsälain vyöhykejaon perusteella. Tuki myönnettäisiin joko toteutuneisiin kustannuksiin perustuen tai euromääräisenä tukena. Tuki toteutuneisiin kustannuksiin määräytyisi tukiprosentin mukaan, joka vaihtelisi työlajeittain kuten nykyisinkin. Kestävän metsätalouden rahoituksesta annettu laki, laki kiinteistön yhteisomistajien osallistumisesta metsätalouden rahoituslainsäädännössä tarkoitettuun toimenpiteeseen ja kestävän metsätalouden rahoituslaki esitetään kumottaviksi. Euroopan unionin valtiontukisääntöjen takia kestävän metsätalouden rahoituksesta annettu laki ja laki kiinteistön yhteisomistajien osallistumisesta metsätalouden rahoituslainsäädännössä tarkoitettuun toimenpiteeseen ehdotetaan kumottaviksi siten, 1
2 että mainittujen lakien nojalla ei tehdä tuen tai lainan myöntämispäätöksiä 1 päivästä heinäkuuta 2015 lukien. Esitys liittyy valtion vuoden 2015 talousarvioesitykseen. Kestävän metsätalouden rahoituslaki on tarkoitettu tulemaan voimaan valtioneuvoston asetuksella säädettävänä ajankohtana. Laki kestävän metsätalouden rahoituksesta annetun lain ja kiinteistön yhteisomistajien osallistumisesta metsätalouden rahoituslainsäädännössä tarkoitettuun toimenpiteeseen annetun lain kumoamisesta ja laki kestävän metsätalouden rahoituslain kumoamisesta ehdotetaan tulevan voimaan mahdollisimman pian sen jälkeen, kun eduskunta on ne hyväksynyt. 2
3 SISÄLLYS YLEISPERUSTELUT 1 Johdanto 2 Nykytila 2.1 Lainsäädäntö ja käytäntö 2.2 Kansainvälinen kehitys sekä ulkomaiden ja Euroopan unionin lainsäädäntö 2.3 Nykytilan arviointi 3 Esityksen tavoitteet ja keskeiset ehdotukset 3.1 Tavoitteet 3.2 Toteuttamisvaihtoehdot 3.3 Keskeiset ehdotukset 4 Esityksen vaikutukset 4.1 Taloudelliset vaikutukset 4.2 Vaikutukset viranomaisten toimintaan 4.3 Ympäristövaikutukset 4.4 Yhteiskunnalliset vaikutukset 5.1 Valmisteluvaiheet ja -aineisto 5.2 Lausunnot ja niiden huomioon ottaminen 6 Muita esitykseen vaikuttavia seikkoja 6.1 Riippuvuus muista esityksistä 6.2 Riippuvuus kansainvälisistä velvoitteista YKSITYISKOHTAISET PERUSTELUT 1 Lakiehdotusten perustelut 3
4 1.1 Kestävän metsätalouden rahoituslaki 1.2 Laki kestävän metsätalouden rahoituksesta annetun lain ja kiinteistön yhteisomistajien osallistumisesta metsätalouden rahoituslainsäädännössä tarkoitettuun toimenpiteeseen annetun lain kumoamisesta 1.3 Laki kestävän metsätalouden rahoituslain kumoamisesta 2 Tarkemmat säännökset ja määräykset 3 Voimaantulo 4 Suhde perustuslakiin ja säätämisjärjestys 4
5 1 Johdanto Suomen kansantalous ja hyvinvointi perustuvat poikkeuksellisen vahvasti metsiin. Metsien kestävä hoito ja käyttö on kasvavan hyvinvoinnin lähde myös tulevaisuudessa, jos valtioneuvoston metsäpoliittisen selonteon visio toteutuu. Selonteossa luodaan metsäpolitiikan pitkän aikavälin linjaukset. Ehdotettavan kestävän metsätalouden rahoituslain tavoitteena on kannustaa yksityisiä maanomistajia metsiensä kestävään hoitoon ja käyttöön tavalla, jolla yksityistalouden tavoitteiden ohella voidaan saavuttaa myös yhteiskunnan metsäpolitiikalle ja metsien käytölle asettamat tavoitteet. Tukijärjestelmällä kannustetaan maanomistajia tekemään taloudellisesti ja metsien biologisen monimuotoisuuden säilyttämisen kannalta tarkoituksenmukaisia toimenpiteitä, joilla edistetään metsävarojen suotuisaa kehittymistä, metsien biologisen monimuotoisuuden turvaamista sekä ilmastonmuutokseen sopeutumista pitkäjänteisesti. Yhtenä keskeisenä kestävän metsätalouden rahoituslainsäädännön uudistamisen lähtökohtana on ollut Euroopan unionin valtiontukisuuntaviivojen uudistaminen vuosille Maa- ja metsätalousalan valtiontukea koskevat suuntaviivat luovat puitteet sille, millaisia tukia ja missä määrin Euroopan komissio tulee hyväksymään jäsenmaissa kohdistettavaksi metsiin suuntaviivojen voimassaoloaikana. 2 Nykytila 2.1 Lainsäädäntö ja käytäntö Voimassa oleva lainsäädäntö Nykyinen kestävän metsätalouden rahoituksesta annettu laki (1094/1996; jäljempänä voimassa oleva laki) tuli voimaan 1 päivänä tammikuuta Siinä säädetään valtion rahoituksesta toimenpiteisiin, joilla edistetään yksityismetsien kestävää hoitoa ja käyttöä metsälain (1093/1996) mukaisesti. Lakia ja sen nojalla annettuja säädöksiä on muutettu useita kertoja. Voimassa olevassa laissa tarkoitettu rahoitus voi olla tukea tai lainaa. Lainaa on myönnetty yhteishankkeina toteutettaviin metsätie- ja kunnostusojitushankkeisiin. Muu rahoitus on myönnetty tukena. Voimassa olevassa laissa rahoitus on jaettu neljään ryhmään, jotka ovat puuntuotannon kestävyyden turvaaminen, metsien biologisen monimuotoisuuden ylläpitäminen, metsäluonnon hoitohankkeet sekä edellä mainittuja toimenpiteitä tukevat muut edistämistoimenpiteet. Puuntuotannon kestävyyden turvaamiseksi myönnettävä rahoitus kohdistetaan seuraaviin työlajeihin: metsänuudistaminen, kulotus, nuoren metsän hoito, energiapuun korjuu, metsänterveyslannoitus, kunnostusojitus ja metsätien tekeminen. Metsien biologisen monimuotoisuuden ylläpitämistä koskevaa rahoitusta on ympäristötuki. Metsäluonnon hoitohankkeina voidaan rahoittaa yksittäisiä työlajeja laajempia hankkeita. Hankkeet suunnitellaan ja toteutetaan metsäkeskuksen toimesta tai valvonnassa. Muina edistämistoimenpiteinä voidaan rahoittaa toteutusselvityksen laatiminen, juurikäävän torjunta, ennalta arvaamattoman virheen korjaaminen, vahingon korvaaminen sekä 5
6 kokeilu- ja selvitystoiminta. Juurikäävän torjunnan tuki voidaan myöntää sekä biologiseen että mekaaniseen torjuntaan. Juurikäävän mekaanista torjuntaa koskevat säännökset ovat olleet voimassa vuoden 2003 alusta. Haketustukea koskevat säännökset olivat voimassa 31 päivään joulukuuta Voimassa olevan lain nojalla rahoitusta voidaan myöntää tietyin edellytyksin myös hankesuunnitelman laatimiseen. Voimassa olevassa laissa tarkoitettu rahoitus myönnetään pääsääntöisesti yksityiselle maanomistajalle. Yksityisellä maanomistajalla tarkoitetaan luonnollista henkilöä sekä sellaista luonnollisten henkilöiden muodostamaa yhtiötä, osuuskuntaa tai muuta yhteisöä taikka säätiötä, jonka pääasiallisena tarkoituksena on maatila- tai metsätalouden harjoittaminen. Yksityisellä maanomistajalla tarkoitetaan myös sellaista yhteismetsän osakaskuntaa ja yhteisaluelaissa (758/1989) tarkoitetun yhteisen alueen osakaskuntaa, jonka osuuksista vähintään puolet on luonnollisten henkilöiden omistuksessa. Yksityistä maanomistajaa koskevia säännöksiä on voitu soveltaa myös yksityiseltä maanomistajalta saadun maanvuokraoikeuden, testamenttiin perustuvan käyttöoikeuden, lesken hallintaoikeuden, eläkeoikeuden tai muun vastaavan oikeuden haltijaan. Edellä mainittu muita edistämistoimenpiteitä koskeva rahoitus on voitu myöntää muullekin kuin yksityiselle maanomistajalle. Tällöinkin on edellytetty, että rahoitettavalla toimenpiteellä edistetään yksityismetsien hoitoa ja käyttöä. Rahoituksesta säädetään tarkemmin asetustasolla. Vuoden 2012 alusta lähtien voimassa olevan lain tukien verovapaus poistettiin. Tukia käsitellään siten verotuksessa vastaavalla tavalla kuin yritystukia yleensäkin, eli tuki on veronalaista tuloa ja tulon hankkimisesta aiheutuneet menot ovat verotuksessa vähennyskelpoisia myös siltä osin kuin niihin on saatu tukea. Ympäristötuki on siten myös veronalaista, toisin kuin ympäristöhallinnon myöntämä määräaikainen tai pysyvä suojelukorvaus luonnonsuojelulain (1096/1996) nojalla suojeltavista kohteista. Voimassa olevassa laissa säädetään lisäksi rahoituksen hakemisesta, myöntämisestä, maksamisesta, takaisinperinnästä ja sen seuraamuksista sekä valvonnasta. Rahoituksen myöntäminen, maksaminen ja valvonta kuuluvat Suomen metsäkeskukselle, jäljempänä metsäkeskus. Rahoituksen takaisinperinnästä huolehtii Maaseutuvirasto metsäkeskuksen esityksestä. Lainojen takaisinperintä kuuluu Valtiokonttorin tehtäviin. Kokeilu- ja selvitystoiminnan tuen myöntäminen, maksaminen ja valvonta kuuluvat kokonaisuudessaan maa- ja metsätalousministeriölle. Maa- ja metsätalousministeriölle kuuluvat lain ohjaus- ja valvontatehtävät. Aikaisemmat esitykset tukijärjestelmän muuttamiseksi Voimassa olevaan lakiin on tehty edellinen kokonaisuudistus vuonna Uudistus oli tarpeen, koska voimassa oleva laki ei täyttänyt 1 päivänä maaliskuuta 2000 voimaan tulleen perustuslain vaatimuksia. Lisäksi uudistus oli tarpeen silloisten uusien valtiontukisääntöjen vuoksi. Valtiovarainministeriö oli myös edellyttänyt, että metsätalouden rahoitukseen sovelletaan valtionavustuslain (688/2001) säännöksiä. Kestävän metsätalouden rahoituslakia (544/2007), jäljempänä vuoden 2007 rahoituslaki, joka sisältää säännökset metsätalouden tukien myöntämisen perusteista ja 6
7 yleisistä edellytyksistä, ei ole saatettu voimaan. Vuoden 2007 rahoituslaki sisältää myös säännökset tukien myöntämisestä, maksamisesta, valvonnasta, takaisinperinnästä ja metsäkeskuksen tietojensaantioikeuksista siltä osin kuin se on tarpeen valtionavustuslain asianomaisten säännösten lisäksi. Laki oli tarkoitus saattaa voimaan valtioneuvoston asetuksella. Vuoden 2007 rahoituslain voimaansaattamisen viivästymisen johdosta peruutettiin hallituksen kirjelmällä marraskuussa 2010 seuraavat eduskunnassa vireillä olleet vuoden 2007 rahoituslain muuttamiseksi annetut hallituksen esitykset: Hallituksen esitys Eduskunnalle laiksi kestävän metsätalouden rahoituslain muuttamisesta (HE 72/2008 vp) ja Hallituksen esitys Eduskunnalle laiksi kestävän metsätalouden rahoituslain muuttamisesta annetun hallituksen esityksen (HE 72/2008 vp) täydentämisestä (HE 54/2009 vp). Ensin mainitun hallituksen esityksen tarkoituksena oli tehdä vuoden 2007 rahoituslakiin komission edellyttämät valtiontukisäännöistä johtuvat muutokset. Jälkimmäisen esityksen tarkoituksena oli muuttaa nuoren kasvatusmetsän hoitoon, energiapuun korjuuseen ja haketukseen sekä niihin liittyvään toteutusselvitykseen myönnettävä tuki ns. de minimis -tueksi. De minimis -sääntely oli tarkoitus ottaa mainittujen tukien osalta käyttöön, jotta määräaikaisesta puun myyntitulon verovapaudesta annetut säännökset ja mainittua metsätalouden rahoitusta koskevat säännökset eivät johtaisi kiellettyyn valtiontukien kasautumiseen. Mainitut eduskunnassa vireillä olleet hallituksen esitykset siis peruttiin marraskuussa 2010, ja niiden sijaan annettiin hallituksen esitys laiksi kestävän metsätalouden rahoituslain muuttamisesta ja laiksi pienpuun energiatuesta (HE 270/2010 vp). Vuoden 2007 rahoituslain osalta esitys sisälsi ne muutokset mainituista peruutetuista esityksistä, jotka olivat edelleen ajankohtaisia. Pienpuun energiatukea koskeva esitys liittyi Euroopan unionin asettamiin sitoviin uusiutuvan energian lisäämistä koskeviin velvoitteisiin. Jotta Suomi saavuttaisi Euroopan unionin asettaman 38 prosentin uusiutuvan energian velvoitteen, käynnistettiin vuonna 2009 uusiutuvan energian tukijärjestelmien uudelleentarkastelu ja päivittäminen. Metsähakkeen tukijärjestelmien uudistaminen pohjautui vuonna 2010 laadittuun selvitykseen, jossa käytiin läpi mahdollisuuksia ja keinoja yli kaksinkertaistaa metsähakkeen käyttö sähkö- ja lämpölaitoksissa vuoteen 2020 mennessä. Selvityksessä todettiin, että sähkön- ja lämmöntuotannossa keskeistä metsähakkeen käytön lisäämisessä on metsähakkeen kilpailukyky kilpaileviin polttoaineisiin ja erityisesti turpeeseen nähden. Metsäpohjaisen energian tukijärjestelmien osalta uudistuksessa päädyttiin esittämään tukijärjestelmää, jossa metsähakkeella tuotetulle sähkölle maksetaan muuttuvaa tuotantotukea sekä lisäksi erillistä pienpuun energiatukea, jota maksettaisiin nuorista metsistä tai ensiharvennuksilta peräisin olevalle pienpuuhakkeelle. Uudistuksen yksi tarkoitus oli myös irrottaa nuoren metsänhoitokohteilta ja ensiharvennuksilta korjattavan pienpuun tuki metsänhoidollisista tuista. Tämän mukaisesti vuoden 2007 rahoituslakia muutettiin lailla (100/2010) siten, että vuoden 2007 rahoituslaista poistettiin energiapuun korjuutukea koskevat säännökset. Lisäksi säädettiin laki pienpuun energiatuesta (101/2010). Tästä johtuen myös näiden kahden lain voimaantulo on ollut kytkettynä toisiinsa. Vuoden 2007 rahoituslakia ja pienpuun energiatuesta annettua lakia ei ole voitu saattaa voimaan, koska komissio ei vielä ole hyväksynyt pienpuun energiatukea koskevia säännöksiä ja koska vuoden 2007 rahoituslain säännösten voimaantulo on kytketty pienpuun energiatukea koskevien säännösten voimaantuloon. Kun metsätaloutta koskevat komission antamat valtiontuen suunta- 7
8 viivat muuttuvat heinäkuun alusta 2014, joudutaan tukijärjestelmä sopeuttamaan uusiin suuntaviivoihin. Käytäntö Kestävän metsätalouden rahoituksesta annetun lain mukaisen toiminnan laajuuden tavoitteet on asetettu Kansallisessa metsäohjelmassa Kansallisen metsäohjelman toiminta-ajatuksena on luoda kasvavaa hyvinvointia monipuolisella metsien kestävällä hoidolla ja käytöllä. Puuntuotannon kestävyyden turvaamiseen osoitetaan tukea valtion talousarvioin momentilta (Tuki puuntuotannon kestävyyden turvaamiseen) ja lainarahoitusta momentilta (Lainat puuntuotannon kestävyyden turvaamiseen). Voimassa olevan lain metsänhoitoja metsänparannustöihin on vuonna 2014 käytettävissä määrärahaa 59,730 miljoona euroa. Useampivuotisia hankkeita voidaan hyväksyä vuosittain vain myöntämisvaltuuden osoittaman määrän verran. Vuonna 2014 myöntämisvaltuutta on käytettävissä 35 miljoonaa euroa. Pienpuun energiakäytön edistämiseen osoitetaan tukea valtion talousarvion momentilta (Pienpuun energiatuki). Energiapuun korjuutukeen ja haketukseen osoitettava määräraha on ollut valtion talousarviossa omalla momentillaan vuodesta 2011 lähtien. Haketuksen tukea myönnettiin vuoden 2012 loppuun. Energiapuun korjuutukeen on vuonna 2014 käytettävissä määrärahaa 26,06 miljoonaa euroa. Valtio on tukenut vuosina kestävän metsätalouden edistämistä metsänhoito- ja metsänparannustöissä miljoonalla eurolla vuosittain. Tästä summasta on käytetty suunnitteluun ja toteutusselvityksiin miljoonaa euroa ja työstä aiheutuvien kustannusten tukemiseen miljoonaa euroa. Lisäksi lainaa on käytetty vuosittain yhteensä noin euroa kunnostusojitukseen ja tien tekemiseen. Vuosittaisista määrärahoista yli 40 prosenttia on käytetty nuoren metsän hoitoon sekä energiapuun korjuuseen ja haketukseen. Rahoituksen tarkempi jakautuminen työlajeittain ja saavutetut työmäärät käyvät ilmi taulukosta 1. Nuoren metsän hoidossa, energiapuun korjuussa, haketuksessa ja juurikäävän torjunnassa sekä kaikissa maanomistajan itse toteuttamissa töissä samoin kuin suunnittelussa ja toteutusselvityksen laadinnassa tuki perustuu arvioituihin euromääräisiin kustannuksiin eikä todellisiin kustannuksiin. Siten maanomistajan omarahoitusosuus on näissä tapauksissa arvio. Taulukko 1: Valtion rahoittamien toimenpiteiden kokonaiskustannukset, valtion tuki jaoteltuna toteuttamiskustannuksiin sekä suunnittelun ja toteutusselvitysten laadinnan tukeen ja maanomistajien omarahoitusosuus kokonaiskustannuksista sekä tehtyjen töiden määrät vuonna Suunnittelu ja Kemeratuet Maanomistajan Kokonais- Työlaji Työtuki toteutusselvitys yhteensä varat kustannukset Suoritemäärä milj. milj. milj. milj. milj. ha, k-m 3, i-m 3 Metsänuudistaminen 7,712 0,491 8,203 5,149 13, ha Juurikäävän torjunta 6,094 0,123 6,217 0,000 6, ha Kulotus 0,043 0,007 0,050 0,029 0, ha Nuoren metsän hoito 21,929 4,228 26,159 18,187 44, ha Energiapuun korjuu 11,926 0,018 11,944 0,000 11, ha k-m 3 8
9 Laatupuiden pystykarsinta 0,099 0,018 0,117 0,088 0, ha Terveyslannoitus 1,447 0,219 1,666 1,488 3, ha Kunnostusojitus 4,883 4,321 9,204 4,313 13, ha Uuden metsätien tekeminen 0,852 0,711 1,563 2,459 4, km Tien perusparannus 7,761 3,162 10,923 10,870 21, km Kokeilu- ja selvitystoiminta 0,289 0,000 0,298 0,000 0,289 Yhteensä 63,035 13,298 76,333 42, ,923 Metsien biologisen monimuotoisuuden turvaamiseen osoitetaan tukea valtion talousarvion momentilta (Metsäluonnon hoidon edistäminen). Voimassa olevan lain metsäluonnon hoitohankkeisiin ja ympäristötukisopimuksiin sekä valtakunnallisiin luonnonhoidon kehittämishankkeisiin on vuonna 2014 käytettävissä määrärahaa 8,3 miljoona euroa Ympäristötukeen ja luonnonhoitohankkeisiin käytetty tuki on vähentynyt kolmen viimeisen vuoden aikana lähes puoleen (taulukko 2). Taulukko 2: Kolmena viimeisenä vuotena myönnetyn ympäristötuen määrä, tehtyjen ympäristötukisopimusten pinta-ala ja keskikustannus sekä luonnonhoitohankkeisiin käytettyjen varojen määrä. Ympäristötuki Luonnonhoitohankkeet Vuosi Tuki milj. Suoritemäärä ha Keskikustannus /ha Tuki milj , , , , , ,231 Metsäkeskus ratkaisee sen käyttöön asetettujen määrärahojen puitteissa rahoitushakemukset ja valvoo myöntämiensä varojen käyttöä. Vuosittain metsäkeskuksen alueyksiköissä hyväksytään rahoitettavaksi yhteensä noin hanketta. Metsäkeskus käytti vuonna 2013 voimassa olevan lain hankkeiden hallinnointiin ja tarkastuksiin valtion talousarvion momentilta (Valtionapu Suomen metsäkeskukselle) euroa. Se on 6,2 prosenttia hankkeille maksetusta tuesta. Hallinnointiin ja tarkastuksiin käytettiin 44 henkilötyövuotta. Lisäksi voimassa olevan lain tehtävistä syntyy hallinnosta kustannuksia myös maa- ja metsätalousministeriölle yleisestä tukijärjestelmän ohjaus- ja valvontatehtävästä, Maaseutuvirastolle merkittävää julkista valtaa sisältävistä päätöksistä, Valtiokonttorille lainojen perinnästä, Maanmittauslaitokselle pantti- ja rasiteoikeuden kirjaustehtävistä ja Metsäntutkimuslaitokselle ympäristötuen laskennassa käytettävän keskikantohinnan tuottamisesta. 2.2 Kansainvälinen kehitys sekä ulkomaiden ja Euroopan unionin lainsäädäntö Euroopan parlamentin ja neuvoston asetuksessa (EU) N:o 1305/2013 Euroopan maaseudun kehittämisen maatalousrahaston (maaseuturahasto) tuesta maaseudun kehittämiseen ja neuvoston 9
10 asetuksen (EY) N:o 1698/2005 kumoamisesta (jäljempänä Euroopan unionin maaseutuasetus) säädetään Euroopan unionin maaseuturahaston varojen käytöstä maaseudun kehittämiseen kansallisten maaseutuohjelmien avulla. Euroopan unionin maaseutuasetus sallii rahoituksen muun muassa metsätaloustoimenpiteisiin. Suomessa nykyistä maaseutuohjelmaa vastaaviin ohjelmiin sisällytettiin metsätoimenpiteiden rahoitusta viimeksi vuosien ohjelmiin. Sen jälkeen metsätaloustoimenpiteiden rahoitukseen on Suomessa käytetty vain kansallista rahoitusta maanomistajien omien varojen lisäksi. Jäsenvaltiot sisällyttävät maaseutuohjelmiinsa muun ohella myös metsätaloustoimenpiteitä. Seuraavassa tarkastellaan metsätalouden tukijärjestelmiä Ruotsissa, Itävallassa, Irlannissa ja Virossa. Kaikissa näissä maissa metsien yksityisomistus on merkittävää. Perinteiset metsätalousmaat Ruotsi ja Itävalta liittyivät Euroopan unioniin samaan aikaan Suomen kanssa vuonna Irlanti puolestaan on ollut leimallisesti maatalousvaltainen maa, jossa metsätalouden merkitys on ollut pieni mutta kasvussa metsitysten ansiosta. Virossa yksityinen maanomistus sosialisoitiin neuvostoaikana, mutta uudelleenitsenäistymisen jälkeen maita on palautettu entisille omistajille ja heidän jälkeläisilleen maareformissa. Viro liittyi Euroopan unioniin vuonna Vertailtavissa maissa metsätalouden olosuhteet vaihtelevat suuresti. Metsäpolitiikan eri keinojen kokonaisuus muodostaa perusteet metsätalouden rahoitukselle. Tässä esitetään metsätalouden tukijärjestelmien vertailu ilman metsätalouden verotuksen tarkastelua, koska esityksessä ei muutoinkaan tarkastella metsätalouden verotusta. Ruotsi Ruotsissa metsän osuus maa-alasta on 70 prosenttia eli vain muutaman prosenttiyksikön vähemmän kuin Suomessa. Metsämaasta yksityismetsänomistajien osuus on 50 prosenttia. Ruotsissa metsäpolitiikan uudistus 1990-luvun alussa muutti merkittävästi metsätalouden rahoitusta, ja metsäpolitiikan uudistus limittyi ajallisesti myös ansio- ja pääomatuloihin eriytetyn verotuksen uudistukseen. Uudistuksessa Ruotsin metsäpolitiikkaan tulivat yhdenvertaiset tuotanto- ja ympäristötavoitteet. Metsätalouden tuotantotuista luovuttiin ja samalla niiden rahoittamiseksi metsänomistajilta kerätystä metsänhoito-maksusta. Käytännössä metsänhoitomaksuilla siirrettiin varoja puuntuotannon tukien avulla maan sisällä korkeatuottoisilta alueilta heikkotuottoisille alueille, eivätkä ne rasittaneet julkista taloutta vastaavalla tavalla kuin kokonaan valtion varoista maksettavat julkiset tuet. Metsäpolitiikan uudistuksen myötä metsätalouden ympäristötavoitteiden saavuttamiseksi kuitenkin lisättiin puhtaasti julkista rahoitusta. Metsätalous käsitetään Ruotsissa elinkeinotoimintana. Suoria tukia ei ole suunnattu puuntuotantoon 1990-luvun alun jälkeen lukuun ottamatta Ruotsin metsänhoitolaissa (skogsvårdslag 1979:429) mainittuja jalopuumetsätalouden tukia (28 ). Tiettyjä poikkeuksia on ollut suurten luonnontuhojen vuoksi. Metsänomistajien osaamista ja koulutusta on tuettu Euroopan unionin maaseutuohjelman kautta saadulla rahoituksella. Kaikkiaan tuet voidaan jakaa kolmeen osaan: 10
11 luonnon ja kulttuuriympäristön hoidon tuet, jalopuumetsätalouden tuet ja unionin maaseutuohjelman kautta myönnettävät tuet. Näitä säädellään mm. asetuksessa tiettyjen metsätalouden toimenpiteiden tukemisesta (förordning om stöd till vissa åtgärder inom skogsbruket 2010:1879). Lisäksi julkisia varoja käytetään biotooppien suojeluun sekä luonnonsuojelusopimuksiin. Varsinaisten rahoituskeinojen lisäksi Ruotsissa metsätaloutta on edistetty jo pitkään kiinteistönmuodostamislain (fastighetsbildningslag 1970:988) kautta, jossa tilojen jakamista on rajoitettu voimakkaasti niiden metsätalouteen soveltuvuuden ja elinkelpoisuuden turvaamiseksi. Itävalta Itävallassa metsän osuus maa-alasta on 47 prosenttia. Yksityismetsiä on 70 prosenttia metsäalasta. Itävalta on liittovaltio, joka koostuu yhdeksästä osavaltiosta. Liittovaltion tasolla metsätalouden rahoituksesta säädetään metsälaissa (Forstgesetz 440/1975), jossa rahoituksen tehtävä on metsätalouteen liittyvien julkisen edun mukaisten vaikutusten edistäminen ( 141). Itävallassa metsätalouden tukirahoituksen tavoitteena on ( 142) 1) metsien monikäytön säilyttäminen ja kestävä kehitys, erityisesti taloudellisesta, ekologisesta ja yhteiskunnallisesta näkökulmasta; 2) metsätalouden integrointi maankäytön jatkuvuuteen ja kestävään kehitykseen; sekä 3) metsien kestävän talouskäytön säilyttäminen, kehitys ja kestävyys, erityisesti liittyen metsätalouden kilpailukyvyn vahvistamiseen ja puuhuollon varmistamiseen. Edelleen laissa mainitaan liittovaltiotason toimenpiteinä 1) luonnontuhoilta suojelu, 2) suojametsien tai hyvinvoinnin kannalta tärkeiden metsien säilyttäminen, parantaminen tai uudelleen perustaminen, 3) metsien yhteiskunnallisten arvojen säilyttäminen tai parantaminen, 4) metsien ekologisen tasapainon säilyttäminen tai parantaminen, 5) metsien monikäytön informaatio tai innovaatiot, 6) metsätaloudessa toimivien jatkokoulutus ja neuvonta, 7) metsien talous- tai ekologisten arvojen säilyttäminen tai parantaminen, 8) metsätalouden infrastruktuurin tai metsätyön rationalisoinnin laajentaminen tai parantaminen, 9) metsätalouden yhteistoiminnan laajentaminen tai parantaminen, 10) puunkorjuun ja markkinoinnin toimenpiteet tai biomassan tuottaminen, 11) rakenteellinen parantaminen. Itävallan metsälain 143:ssä todetaan tukirahoituksen ehdot. Tukirahoitus voi liittyä kustannuksiin tai korkokustannuksiin osallistumiseen. Suurimmassa osassa toimenpiteitä osavaltion tulee myöntää vähintään puolet varoista liittovaltion vastatessa lopusta rahoituksesta. Vain kohdissa luonnontuhoilta suojelu ja metsätaloudessa toimivien jatkokoulutus ja neuvonta liittovaltio voi rahoittaa toimenpiteet kokonaisuudessaan. Itävallassa metsätalouden rahoituskohteet voivat olla hyvinkin moninaisia ja vaihdella osavaltioittain. Itävallan metsälaissa säädetään myös metsätilojen jakokäytännöstä, sillä sen 15:ssä rajoitetaan voimakkaasti metsää käsittävien kiinteistöjen jakoa. 11
12 Itävallassa yksityismetsätalous on pitkälti sidoksissa maatiloihin, joiden lukumäärä on ollut laskusuunnassa. Vain kymmenesosa maatiloista harjoittaa pelkkää metsätaloutta. Irlanti Irlannin maa-alasta vain 11 prosenttia on metsää. 47 prosenttia metsistä on yksityisomistuksessa. Metsätalouden tuet perustuvat Irlannin metsälakiin (Forestry Act 1946, No. 13 of 1946), joka mahdollistaa laajasti metsätalouden ja metsitysten kehittämisen sekä puuntuotannon ja -tarjonnan edistämisen. Tukia myönnetään metsityksiin, metsien hoitoon ja parannukseen sekä bioenergiaksi kasvatettavien pajuviljelmien perustamiseen. Metsien vähäisyyden vuoksi metsitysohjelmat ovat olleet tärkeitä Irlannille. Metsitystä tuetaan kolmesta eri ohjelmasta: unionin metsitystuki- ja -palkkio-ohjelmasta, metsäympäristön suojeluohjelmasta ja kotimaisten metsäpuiden (metsitys) ohjelmasta. Metsien hoitoon ja parannukseen liittyviä tukia voidaan saada asutusalueiden lähimetsien hoitoon, lehtipuumetsien taimikonhoitoon ja ensiharvennukseen, metsäteiden rakentamiseen, metsätuhojen korjaamiseen sekä metsiköiden aitaamiseen kauristuhojen estämiseksi. Viro Virossa maa-alasta metsää on 52 prosenttia. Vuoden 1991 uudelleenitsenäistymisen jälkeen Viron talouspolitiikan linjaksi valittiin liberaali markkinatalous, joka on perustunut vähäisiin julkisiin menoihin ja alhaiseen verotukseen. Vuonna 1991 maassa ei käytännössä ollut ollenkaan yksityistä maanomistusta. Maanomistuspolitiikassa suurin julkisen vallan tehtävä onkin ollut maareformi, jonka myötä yksityismetsien osuus on ollut nopeasti kasvussa ja on jo noin puolet metsäalasta. Maareformiin liittyen Viron metsälaissa (metsaseadus 2006, 30, 232) on säädetty valtion metsien osuudeksi vähintään 20 prosenttia Viron maa-alasta ( 5). Yksityismetsätalouden tuet perustuvat Viron metsälakiin ( 10). Tukea voidaan myöntää 1) metsänomistajien neuvontaan ja koulutukseen; 2) neuvojien koulutukseen ja koulutustutkintoihin metsänhoitoasioissa; 3) yksityismetsänomistajien investointeihin, jotka lisäävät yksityismetsien taloudellista, ekologista, sosiaalista ja kulttuurillista arvoa, sekä metsänomistajien metsänhoitotyöhön, mukaan lukien kulttuuriperinnön ja avainbiotooppien vaaliminen ja metsänparannustyö; 4) yksityismetsänomistajien yhteistoimintaan; 5) metsätuhojen välttämiseksi ja niiden leviämisen estämiseksi tarkoitettuihin toimiin; ja 6) yksityismetsänomistajien metsävarojen arvioimiseen ja metsäsuunnitelmien tekoon. Myös avainbiotooppien suojelun korvaukset perustuvat metsälakiin ( 22). 2.3 Nykytilan arviointi 12
13 Metsäpolitiikassa puuntuotannollisen kestävyyden rinnalle omaksuttiin 1990-luvulla taloudellisen, ekologisen ja sosiaalisen kestävyyden tavoitteet. Vuoden 1997 alusta metsätalouden rahoitus laajennettiin koskemaan metsien biologisen monimuotoisuuden ylläpitämistä. Metsäpolitiikka ja metsätalouden tukijärjestelmä ovat osaltaan vaikuttaneet siihen, että metsät kasvavat Suomessa enemmän puuta kuin koskaan. Arvion mukaan metsien nykyisestä vuosittaisesta kasvusta noin miljoonaa kuutiota on aikaisemman metsänparannustoiminnan ansiota. Samalla vuotuinen markkinahakkuiden määrä on noussut alle 40 miljoonasta kuutiometristä keskimäärin yli 53 miljoonaan kuutiometriin. Nykyisellä tukijärjestelmällä ei ole juurikäävän torjunnan tukea lukuun ottamatta saavutettu Kansallisessa metsäohjelmassa ja siihen sisältyvässä Etelä-Suomen metsien monimuotoisuuden toimintaohjelmassa eli METSOssa asetettuja tavoitteita. Voimassa olevan lain mukaisten rahoitettavien töiden vuotuiset suoritetavoitteet ovat olleet haastavia. Rahoituksen niukkuudesta huolimatta kestävän metsätalouden rahoituksella on kuitenkin ollut suuri merkitys energiapuun markkinoille saamisessa sekä metsän- ja luonnonhoidollisten töiden toteuttamisessa. Metsätalouden töillä on ollut huomattava aluepoliittinen merkitys, ja niiden työllistävä vaikutus on noin henkilötyövuotta. Nykyisellä tukijärjestelmällä on kannustettu maanomistajia tekemään toimenpiteitä, joilla edistetään metsien biologisen monimuotoisuuden turvaamista. Luonnon tilaa parantavat toimet, kuten nykyinen ympäristötuki sekä luonnonhoitohankkeet mutta myös metsänhoito- ja metsänparannustöiden hyvä suunnittelu ja toteutus, ovat omalta osaltaan lisänneet metsien monimuotoisuutta, ja ne ovat vaikuttaneet pinta- ja pohjavesien hyvän tilan säilyttämiseen metsätalousvaltaisilla alueilla. Vähäliikenteinen tieverkko on elintärkeä metsä- ja energiateollisuudelle raakapuukuljetusten, työkoneiden kuljetusten ja työmatkakulkemisen vuoksi sekä maatalouden toiminnalle. Metsäteollisuuden osuus koko tieliikenteen kuljetussuoritteesta on lähes 30 prosenttia, ja puun kuljetukset alkavat lähes poikkeuksetta vähäliikenteiseltä tieverkolta. Tieverkko on tärkeä myös muille maaseudun elinkeinoille, palo- ja pelastustoimelle sekä monimuotoiselle virkistyskäytölle. Kunnossa oleva tieverkko takaa häiriöttömän toiminnan ympärivuotisesti. Tällä hetkellä uhkana on vähäliikenteisen tieverkon liikennöitävyyden heikkeneminen. Alemmalla tieverkolla ongelmana on erityisesti kelirikko. Kestävän metsätalouden rahoitusjärjestelmä on moninainen, ja noin 65 miljoonalla eurolla rahoitetaan kymmeniä tuhansia hankkeita vuosittain. Yhdellä hankkeella voi vielä olla useita edunsaajia ja maksutapahtumia. Tukijärjestelmän monimutkaisuus vaikuttaa myös hallinnon resurssien määrään. Hallinnollisia kustannuksia syntyy miljoonia euroja sekä toimijoille että viranomaisille. Järjestelmän pirstaleisuus johtuu osittain tuen saajien suuresta määrästä ja toimenpidekuvioiden pienestä koosta. Yksityismetsissä keskimääräinen tilakoko on hieman yli 30 hehtaaria, ja kerrallaan toimenpiteen kohteena oleva metsikkökuvio on keskimäärin 1 2 hehtaaria. Metsänomistusrakenteen muutokset ovat hitaita: noin metsätilasta vajaa vaihtaa vuosittain omistajaa, kuudessa tapauksessa seitsemästä perintönä tai sukulaisten välisellä kaupalla. Viime aikoina metsänomistusrakenne on hitaasti pirstaloitunut lisää, mutta toisaalta myös suurten met- 13
14 sätilojen määrä on lisääntynyt. Metsänomistusrakennetta on pyritty kehittämään lähinnä yhteismetsien toimintaedellytyksiä edistämällä. Rahoitusjärjestelmää voidaan yksinkertaistaa luopumalla vaikutuksiltaan vähäisten töiden rahoittamisesta, kasvattamalla tuettavien kohteiden pinta-alaa ja pyrkimällä nykyistä isompiin hankekokonaisuuksiin. Euroopan unionin uudet valtiontukisäännöt edellyttävät nykyisen tukijärjestelmän uudelleentarkastelua. Kun nykyisessä tukijärjestelmässä ovat painottuneet puuntuotannolliset näkökohdat, unionin valtiontukisäännöissä taas painottuvat ympäristönäkökohdat. Unionin valtiontukisäännöt sallivat unionin maaseutuasetuksen kaltaisten metsätaloustoimenpiteiden osalta sen, että maanomistaja saa pidemmän ajanjakson aikana toimenpiteestä taloudellista hyötyä. Tuella tulee kuitenkin olla muita yleishyödyllisiä tavoitteita. Valtiontukisääntöjen vuoksi nykyistä metsätalouden tukijärjestelmää on ollut tarpeen arvioida toimenpiteiden tavoitteiden ja yleishyödyllisyyden näkökulmasta, koska ne seikat vaikuttavat myös siihen, mitkä toimet komissio voi hyväksyä uusien valtiontukisuuntaviivojen nojalla. Unionin valtiontukisääntöjen vuoksi lakiehdotukseen on myös ollut tarpeen sisällyttää uusia tuen myöntämisen edellytyksiä koskevia säännöksiä samoin kuin uusia menettelysäännöksiä. Voimassa olevan lain tukijärjestelmän uudelleentarkastelu on tarpeen metsäpoliittisten tavoitteiden saavuttamiseksi ja jotta voidaan vastata yhteiskunnan metsävarojen hoidolle ja käytölle asettamiin odotuksiin pitkällä aikavälillä. Metsätalouden tukijärjestelmää tulee kehittää siten, että rahoitus on metsäpolitiikan tavoitteiden kannalta vaikuttavaa ja kustannustehokasta. Valtion rahoitusta tulee ohjata metsävarojen ja metsien monimuotoisuuden kehityksen kannalta mahdollisimman tarkoituksenmukaisesti. Valtionavustuslaki on tullut voimaan 1 päivänä syyskuuta Lakia sovelletaan valtion talousarvioon otetusta määrärahasta tai talousarvion ulkopuolella olevan valtion rahaston varoista myönnettävään avustukseen. Ehdotetussa laissa tarkoitettu rahoitus kuuluu valtionavustuslain soveltamisalaan. Valtionavustuslain 2 luvussa säädetään valtionavustuksen myöntämisen perusteista ja yleisistä edellytyksistä. Lain 6 :n 1 momentin mukaan valtionavustus ei saa muodostaa valtionavustuksen kohteena olevan toiminnan tai hankkeen kokonaiskustannusten täyttä määrää, ellei valtionavustuksen myöntämisen tavoitteiden saavuttamiseksi välttämättömistä ja perustelluista syistä muuta johdu. Momentissa asetetaan yleensä noudatettavaksi hankkeen tai toiminnan kaikki kustannukset täysimääräisesti kattavan valtionavustuksen kielto. Voimassa olevan lain nojalla myönnettävässä rahoituksessa korvataan tietyt kustannukset kokonaisuudessaan, kuten esimerkiksi tietoimituskustannukset ja metsänviljelymateriaalit. Ehdotetun rahoituksen osalta tarkoituksena on, että kustannuksia ei korvattaisi minkään tuen osalta täysimääräisesti lukuun ottamatta metsäluonnon hoitohankkeita. Valtionavustuslaissa on säännökset valtionavustuksen myöntämisen ja maksamisen muodoista ja menettelyistä sekä valtionavustuksen käytöstä, käytön valvonnasta ja tarkastuksista samoin kuin viranomaisten tietojensaantioikeuksista. Lisäksi laissa säädetään takaisinperinnästä ja sitä koskevasta valtionapuviranomaisen toimivallasta. Voimassa olevassa laissa on vastaavantyyppisiä 14
15 säännöksiä. Valtionavustuslain säännökset ovat kuitenkin pääosin yksityiskohtaisempia kuin voimassa olevan lain säännökset. Ei ole tarkoituksenmukaista, että metsätalouden rahoituslainsäädännössä on valtionavustuslain kanssa päällekkäistä sääntelyä liittyen tuen myöntämiseen, maksamiseen, valvontaan, takaisinperintään ja metsäkeskuksen tietojensaantioikeuksiin. Toisaalta metsätalouden rahoituksen erityispiirteiden vuoksi on näistä seikoista tarpeen kuitenkin joltain osin säätää myös erityislainsäädännössä. Erityissääntelyn tarpeen aiheuttaa muun muassa se, että rahoituksen saaja voi teettää toimenpiteet ulkopuolisella. Erityissääntely on tarpeen myös sen vuoksi, ettei valtionavustuslaissa ole menettelysäännöksiä niistä tilanteista, joissa tuen saaminen perustuu sopimukseen. Tästä voidaan mainita esimerkkinä kestävän metsätalouden rahoituksesta annetun lain 19 :ssä tarkoitetut ympäristötukisopimukset. 3 Esityksen tavoitteet ja keskeiset ehdotukset 3.1 Tavoitteet Kestävän metsätalouden rahoitusta koskevan tukijärjestelmän uudistamisen lähtökohtana ovat Euroopan unionin uudet maa- ja metsätalousalan sekä maaseutualueiden valtiontuen suuntaviivat (EUVL C xx, x ), joita sovelletaan vuosina Komissio antoi ensimmäiset maaja metsätalousalan valtiontuen suuntaviivat rakennerahastokaudelle vuosille (EUVL C 319, ). Maa- ja metsätalousalan valtiontukea koskevat suuntaviivat ovat luoneet puitteet sille, millaisia tukia ja missä määrin komissio on hyväksynyt jäsenmaissa kohdistettavaksi metsiin suuntaviivojen voimassaoloaikana. Suuntaviivoja on sovellettu kaikkien metsässä tehtävien metsätaloustoimenpiteiden tukeen, ja kansalliset tuet on tullut hyväksyttää näiden suuntaviivojen nojalla komissiossa. Esityksen yhtenä keskeisimpänä tavoitteena on muuttaa metsätalouden tukijärjestelmää siten, että se täyttää uusien valtiontukisääntöjen vaatimukset. Euroopan unionin valtiontukisääntöjen lisäksi myös vuoden 2014 alusta voimaan tulleet metsälain säännökset edellyttävät metsätalouden rahoituksen tarkistamista. Metsälaista poistuivat uudistamisen ikä- ja järeysrajat, ja metsien käsittelymenetelmät monipuolistuivat. Samoin kasvatettavan puulajin valintaa säädellään aikaisempaa vähemmän. Metsälain uusissa säännöksissä on otettu huomioon eri-ikäisrakenteisen metsänkasvatuksen vaatimat edellytykset ja metsäluonnon monimuotoisuuden turvaaminen aikaisempaa laajemmin. Metsän uudistamisen velvoitteita ja taimikon määrittelyä tarkennettiin. Maanomistajan omaa päätösvaltaa metsiensä hoidossa lisättiin, minkä seurauksena myös hänen vastuunsa omaisuutensa hoitajana voidaan katsoa kasvaneen. Esityksen tavoitteena on siten myös tarkistaa metsätalouden rahoitusta siten, että tukijärjestelmässä otetaan huomioon metsälain uudet säännökset. Taimikon varhaishoidon lisääminen tuettaviin työlajeihin tukee metsälain muutoksen toimeenpanoa, koska oikea-aikaiseen taimikon hoitoon kannustaminen on metsävarojen kehityksen kannalta oleellista. Ehdotettavan rahoituksen tavoitteena on kannustaa yksityisiä maanomistajia metsiensä kestävään hoitoon ja käyttöön tavalla, jolla yksityistalouden tavoitteiden ohella voidaan saavuttaa myös yhteiskunnan metsäpolitiikalle ja metsien käytölle asettamat tavoitteet. Tukijärjestelmällä kannustetaan maanomistajia tekemään taloudellisesti ja metsien biologisen monimuotoisuuden säilyttämisen kannalta tarkoituksenmukaisia toimenpiteitä, joilla edistetään metsävarojen suotuisaa kehittymistä, metsien biologisen monimuotoisuuden turvaamista sekä ilmastonmuutokseen sopeutumista pitkäjänteisesti. 15
16 . Valtiontaloudelliset lähtökohdat rajoittavat mahdollisuuksia lisätä rahoitusta. Kansallisen metsänohjelman tavoitteiden saavuttamiseen tulee pyrkiä lisäämällä tukien vaikuttavuutta niin, että niukoilla resursseilla saadaan aikaan entistä enemmän hyvin hoidettuja metsiä. Tukien vaikuttavuutta pyritään parantamaan erityisesti resurssien käytön kannalta merkittävimmissä työlajeissa. Tavoitteena on ohjata esimerkiksi nuoren metsän hoidossa tukea kustannuksiltaan edullisempaan ja tuloksiltaan tehokkaampaan taimikon varhaishoitoon. Lisäksi esityksessä on pyritty yksinkertaistamaan tukiehtoja. Tukiin liittyvää hallinnollista työtä on pyritty keventämään siltä osin kuin se on mahdollista uusien valtiontukisääntöjen puitteissa. Uudet valtiontukisäännöt lisäävät jonkin verran tukiin liittyvää hallinnollista työtä. Esityksessä ehdotetaan luovuttavaksi nykyisin voimassa olevan lain lainoista ja osasta rahoitettavista työlajeista. Esityksessä ehdotetaan myös siirtymistä tuen myöntämiseen hankkeen kokonaiskustannusten perusteella. 3.2 Toteuttamisvaihtoehdot De minimis -tuki Valtiontuet on pääsääntöisesti ilmoitettava Euroopan komissiolle. Tukijärjestelmä voidaan tällöin ottaa käyttöön vasta sen jälkeen, kun komissio on hyväksynyt jäsenvaltion tukijärjestelmän. Poikkeuksen valtiontukien ilmoitusvelvollisuuteen muodostavat vähämerkityksiset tuet eli de minimis -tuet. De minimis -tukea voidaan maksaa yritykselle enintään euroa kolmen verovuoden aikana. Maa- ja metsätalousministeriö tarkasteli de minimis -tukien käyttöön ottamisen tarkoituksenmukaisuutta vuonna 2008, jolloin oli tarkoitus muuttaa nuoren metsän hoidon, energiapuun korjuun ja haketuksen tuki de minimis -tueksi. Tällöin selvisi, että de minimis -tuen käyttöönotto rajoittaisi niiden maatalousyrittäjien tuensaantia, jotka ovat saaneet yleistä de minimis -tukea (yrityksen käynnistystuki, yrityksen investointituki ja yrityksen tai yritysryhmän kehittämistuki). Suurten yhteismetsien saamien tukien osalta voisi euron tukikatto myös helposti täyttyä. Nämä tuensaajien yhdenvertaiseen kohteluun liittyvät seikat sekä de minimis -tukiin liittyvä ylimääräinen hallinnollinen työ olivat perusteita, minkä vuoksi de minimis -tukea ei esitetä otettavaksi käyttöön. Vyöhykejako Voimassa olevassa laissa Suomi on jaettu kolmeen rahoitusvyöhykkeeseen, joista ensimmäisellä vyöhykkeellä eteläisessä Suomessa tuki on alhaisin ja se kasvaa pohjoista kohti. Voimassa olevasta rahoitusvyöhykemallista on kuitenkin luovuttava, koska verojärjestelmä ei enää tuota siinä tarvittavaan tietoa. Esityksessä katsotaan, ettei sitä voida korvata BKT-sidonnaisilla yritystukivyöhykkeillä. Nykyinen rahoitusvyöhykejako kuvastaa hyvin metsän kasvuolosuhteita. Metsän kasvuolosuhteita kuvastaa myös metsälaissa säädetty vyöhykejako: pohjoinen Suomi, keskinen Suomi ja eteläinen Suomi. Esityksessä on päädytty siihen, että kestävän metsätalouden rahoituslainsäädännössä on parasta käyttää metsälain kanssa samaa vyöhykejakoa. Tuki vai laina Voimassa olevan lain mukaan rahoitus voidaan myöntää tukena tai lainana. Lainaa on voitu myöntää kunnostusojitus- ja metsätiehankkeisiin. Käytännössä lainarahoituksen merkitys on ol- 16
17 lut vähenevä. Maanomistajat ovat saaneet edullisemmin lainaa markkinoilta, mikä on johtanut valtionlainojen vähäisempään kysyntään. Kun lisäksi otetaan huomioon lainojen käsittelyn korkeat hallinnolliset kustannukset mukaan lukien panttioikeusilmoitukset kiinteistörekisteriin ja töiden toteutusaikaiset lainavarojen käytön täsmäytykset metsäkeskuksen kirjanpitoon, lainajärjestelmän jatkamiselle ei ole katsottu enää olevan perusteita. Hallinnollisia kustannuksia on lisännyt laina-aikana vielä se, että laina-aikaiset vakuusmuutokset vaativat aina oman arvioinnin vakuuden riittävyydestä ja päätöksenteon valitusmahdollisuuksineen. Tämän lisäksi tulevat vielä lainojen tietojärjestelmien ylläpitoon liittyvät kustannukset. Lainojen hallinnointiin liittyy aina myös lykkäyspäätösten tekoa. Unionin valtiontukisäännöt edellyttävät eri tuki-instrumenttien kesken tehtävää vertailua. Tällöin jäsenvaltioiden on valittava vähiten markkinoita vääristävä tuki-instrumentti. Tähän liittyen esitystä valmisteltaessa on arvioitu, olisiko metsätalouden rahoituksen osalta mahdollista siirtyä kokonaan lainarahoitukseen. Metsätalouden tuet ovat kuitenkin usein euromääräisesti pieniä. Esimerkiksi nuoren metsän hoidon tuki menettäisi kannustavuutensa, jos rahoitus myönnettäisiin lainana. Pienten lainojen hallinnolliset kustannukset nousisivat myös suhteettoman korkeiksi. Lisäksi lainarahoitus ei sovi kaikkiin metsätalouden tukiin, koska ympäristötukisopimuksia tai ylipäätään metsien suojelua ei voi rahoittaa lainoilla. Sen vuoksi esityksessä on päädytty siihen, että kestävän metsätalouden rahoitus myönnetään tukena. Työlajien karsiminen Esityksen mukaan nykyisiä työlajeja karsittaisiin. Tukea ei enää myönnettäisi laatupuiden pystykarsintaan, kantojen nostoon, metsänuudistamiseen, pellonmetsityksen, vahingonkorvaukseen ja vahinkojen korjaamisen, energiapuun korjuuseen sekä kokeilu- ja selvitystoimintaan. Pystykarsinnan merkitys laatupuun kasvatuksessa on hyvin kiistanalaista ja usein työn jälki ei ole vastannut toivottua tulosta. Kantojen nostoa on tuettu keinona torjua juurikääpää. Kannoille on syntynyt markkinat metsähankkeen tuotannossa, minkä vuoksi kantojen noston tukeminen ei ole perusteltua. Kantojen noston tukeminen ei ole perusteltua myöskään niiden kiistanalaisten ympäristövaikutusten vuoksi. Luonnontuhojen jälkeisen metsänuudistamisen rahoittaminen valtion varoin ei ole perusteltua, koska maanomistajat voivat hankkia vakuutuksen luonnontuhojen varalle. Koska valtion tuki rajataan vain metsätalousmaalle, jää pellonmetsitys myös pois rahoitettavista toimenpiteistä. Metsänuudistamisen tukeminen kaupallisen hakkuun jälkeen ei ylipäätään ole mahdollista maaja metsätalousalan sekä maaseutualueiden valtiontuen suuntaviivojen perusteella. Maa- ja metsätalousministeriö on tiedustellut asiaa erikseen komission valtiontukiasiantuntijoiden kanssa järjestetyssä tapaamisessa. Uusien suuntaviivojen mukaan tukea ei olisi mahdollista myöntää uudistamiseen, jos sen tarkoituksena on uudistaa vastaavanlainen metsä hakatun metsän tilalle. Komission näkemyksen mukaan uudistamisen tukea ei myöskään voitaisi myöntää kuin niissä tapauksissa, joissa uudistamisen kustannukset olisivat isommat kuin hakkuutulot. 17
18 Metsäpalveluorganisaatioiden muuttuessa entistä markkinalähtöisemmiksi ei ole perusteita myöntää valtion tukea organisaatioiden työstä aiheutuvien vahinkojen korvaamiseen tai korjaamiseen. Energiapuun korjuun tuesta esitetään luovuttavaksi. Pienpuun energiatukea koskeva notifiointiasia on ollut pidemmän ajan komissiossa vireillä. Tukijärjestelmän käyttöönotosta tai siitä luopumisesta ei vielä notifiointimenettelyn ollessa vireillä ole tehty poliittista ratkaisua. Esityksessä katsotaan, että kokeilu- ja selvitystoiminnan tuki on tarkoituksenmukaisinta siirtää rahoitettavaksi valtion vuosittaisen talousarvion perusteella ilman erityissäännöksiä, koska rahoitus poikkeaa sisällöltään muusta kestävän metsätalouden rahoituksesta. Tällöin maa- ja metsätalousministeriö hankkisi asiantuntijapalveluita hankintalainsäädännön mukaisesti kulloinkin tärkeiksi katsomistaan asioista. Ympäristötuen laskenta Esityksen valmistelussa on ollut tarkasteltavana se vaihtoehto, että ympäristötuen määrän laskemisessa otettaisiin huomioon kohteen luonnonarvot. Esityksessä on kuitenkin päädytty siihen, että ympäristötuen laskentatapaa ei muuteta, koska eri laskentatapojen väliset erot muodostuivat pieniksi. Ratkaisevin peruste luonnonarvojen hinnoittelusta luopumiselle tulee kuitenkin unionin valtiontukisäännöistä, jotka sallivat tuen määrän laskemisessa ainoastaan menetettyjen hakkuutulojen tai töistä syntyneiden kustannusten huomioimisen. 3.3 Keskeiset ehdotukset Kestävän metsätalouden rahoituslaki Esityksessä ehdotetaan annettavaksi kokonaan uusi kestävän metsätalouden rahoituslaki. Voimassa oleva laki on vuodelta 1996 ja sitä on muutettu useita kertoja. Laissa säädettäisiin kestävän metsätalouden tukien myöntämisen keskeisimmistä edellytyksistä. Lakiin ehdotetaan sisällytettäväksi valtioneuvostolle ja osin myös maa- ja metsätalousministeriölle aikaisempaa yksilöidymmät valtuudet antaa asetuksella tarkempia säädöksiä. Ehdotettavan kestävän metsätalouden rahoituslain tavoitteena on kannustaa yksityisiä maanomistajia metsiensä kestävään hoitoon ja käyttöön tavalla, jolla yksityistalouden tavoitteiden ohella voidaan saavuttaa myös yhteiskunnan metsäpolitiikalle ja metsien käytölle asettamat tavoitteet. Tukijärjestelmällä kannustetaan maanomistajia tekemään taloudellisesti ja metsien biologisen monimuotoisuuden säilyttämisen kannalta tarkoituksenmukaisia toimenpiteitä, joilla edistetään metsävarojen suotuisaa kehittymistä, metsien biologisen monimuotoisuuden turvaamista sekä ilmastonmuutokseen sopeutumista pitkäjänteisesti. Ehdotettua metsätalouden rahoitusta ei ole tarkoitettu viranomaisen tai julkista hallintotehtävää hoitavan organisaation suunnittelu- ja selvitystehtävien hoitamiseen. Lakiehdotukseen ehdotetaan otettavaksi asiasta nimenomainen säännös. Näin ollen esimerkiksi metsäkeskus ei voisi käyttää mainittua rahoitusta ympäristötukisopimukseen tai muuhun rahoitukseen liittyvään suunnittelu- ja selvitystyöhön. 18
19 Ehdotetut tuet jaettaisiin laissa kolmeen ryhmään: ekologiset ja metsän kasvupotentiaalia edistävät tuet, tieverkosto sekä metsien biologisen monimuotoisuuden ylläpitäminen ja metsäluonnon hoito. Ekologisia ja metsän kasvupotentiaalia edistäviä tukia voitaisiin myöntää taimikon varhaishoitoon, nuoren metsän hoitoon, terveyslannoitukseen, juurikäävän torjuntaan ja suometsien hoitoon. Tieverkoston tuki koskisi yksityisteiden perusparannusta ja uuden metsätien rakentamista. Metsien biologisen monimuotoisuuden ylläpitämiseksi myönnettäisiin ympäristötukea. Metsäluonnon hoidon tuen säännökset ehdotetaan sisällytettäväksi ympäristötuen kanssa samaan lukuun. Tukijärjestelmään on lisätty uusi työlaji, taimikon varhaishoito. Taimikon varhaishoidolla kannustetaan tekemään metsänhoitotöitä oikeaan aikaan ja nykyistä kustannustehokkaammin. Nuoren metsän hoitotyöhön ehdotetut muutokset ovat vähäisiä. Pienpuun korjuuta esitetään rahoitettavaksi nuoren metsän hoitotyön yhteydessä. Juurikäävän torjunnan tukialuetta, torjunta-aikaa ja tuen saajien määritelmää laajennetaan. Ehdotuksen mukaan tukea juurikäävän torjuntaan saisivat yksityisten maanomistajien lisäksi myös yhteisöt paitsi Metsähallitus. Tuki kohdistettaisiin eteläisen ja keskisen Suomen alueella toukokuun alun ja marraskuun lopun välisenä aikana tehtyyn juurikäävän torjuntaan. Kantojen nostoon tukea ei kuitenkaan enää myönnettäisi. Terveyslannoituksen tuki säilyisi pääosin ennallaan. Kunnostusojituksen tuki korvattaisiin suometsän hoidon tuella. Suometsän hoidon tuessa tuettavat toimenpiteet olisivat samoja kuin nykyisinkin kunnostusojituksessa. Tarkoituksena kuitenkin on, että suometsän hoitohankkeissa ojitetun alueen kunnostusojitustarvetta, ravinnetilannetta, kulkuyhteyksien järjestämistä sekä metsien hoitoa ja hakkuutöitä tarkasteltaisiin kokonaisvaltaisemmin. Tieverkoston tuen myöntämisen edellytykset säilyisivät ennallaan. Ympäristötukeen ehdotetaan tehtäväksi metsälain muuttamisesta johtuvat tarkistukset. Tuen määrän laskennassa noudatettaisiin samoja periaatteita kuin nykyisinkin. Metsäluonnon hoitohankkeina tuettavat toimenpiteet olisivat myös pääosin samoja kuin nykyisinkin. Uutta olisi, että tukea voitaisiin kohdistaa metsäluonnolle haitallisten vieraskasvilajien hävittämiseen ja niiden leviämisen estämiseen metsätalousmaalla. Hoito- ja kunnossapitovelvoite olisi nykyistä laajempi. Velvoite liittyisi taimikon varhaishoidon, nuoren metsän hoidon, terveyslannoituksen, suometsän hoidon ja metsätien tekemisen tukiin. Velvoitteen voimassaoloaika olisi kymmenen vuotta. Velvoitteen mukaisiin töihin ei saisi käyttää ehdotetun lain mukaista rahoitusta. Tukien määrästä ehdotetaan säädettäväksi valtioneuvoston asetuksella. Tukien määrä voitaisiin eriyttää alueittain metsätaloudellisten olosuhteiden ja hallinnollisten rajojen perusteella sekä sen mukaan, onko kyseessä yhden tilan hanke vai yhteishanke. Tuki myönnettäisiin prosenttiosuutena hyväksyttävistä kustannuksista tai laskennallisen perusteen mukaan. Uutta olisi myös se, että laissa säädettäisiin tuensaajakohtaisesti yhteen hankkeeseen myönnettävän tuen enimmäismäärästä. 19
20 Tukien myöntämiseen, maksamiseen, valvontaan ja muihin vastaaviin seikkoihin sovellettaisiin ehdotetun lain lisäksi myös valtionavustuslakia. Toisin kuin voimassa oleva laki, ehdotettu laki olisi määräaikainen. Lakiehdotukseen sisältyvä tukijärjestelmä on tarkoitus notifioida komissiolle maa- ja metsätalousalan sekä maaseutualueiden valtiontuen suuntaviivojen nojalla. Mainittujen suuntaviivojen mukaiset tukijärjestelmät voisivat olla voimassa vuoden 2020 loppuun saakka. Sen vuoksi esitetään, että uusi kestävän metsätalouden rahoituslaki olisi voimassa 31 päivään joulukuuta 2020 saakka. Eräiden lakien kumoaminen Voimassa oleva laki eli laki kestävän metsätalouden rahoituksesta sekä laki kiinteistön yhteisomistajien osallistumisesta metsätalouden rahoituslainsäädännössä tarkoitettuun toimenpiteeseen (1349/1996) ehdotetaan kumottavaksi. Euroopan unionin valtiontukisäännöistä johtuu, ettei nykyisen tukijärjestelmän tukia saa myöntää 1 päivästä heinäkuuta 2015 lukien. Tämän vuoksi mainittu kumoamislaki ehdotetaan tulevaksi voimaan mahdollisimman pian sen jälkeen kun eduskunta on lain hyväksynyt. Näin toimijoille ja metsäkeskukselle jää riittävä siirtymäaika tukiasioiden hoitamiseen. Samalla ehdotetaan kumottavaksi vuoden 2007 rahoituslaki. Mainittua lakia ei ole saatettu voimaan. Edellä mainittujen siirtymäsäännösten perusteella voimassa olevan lain mukaisia tuen myöntämispäätöksiä voitaisiin tehdä kesäkuun 2015 loppuun saakka. Heinäkuun alusta lukien voidaan myöntää ainoastaan uusien valtiontukisääntöjen mukaisia tukia. Uusi kestävän metsätalouden rahoituslaki ja siihen liittyvä tukijärjestelmä tulee notifioida komissiolle ja laki voidaan saattaa voimaan vasta kun komissio on hyväksynyt tukijärjestelmän. On mahdollista, että uutta tukijärjestelmää koskevan notifioinnin käsittely kestää komissiossa niin pitkään, ettei ehdotettua kestävän metsätalouden rahoituslakia voida saattaa voimaan heinäkuun 2015 alusta lukien. Lisäksi on mahdollista, että komissio edellyttää tukijärjestelmän joidenkin kohtien muuttamista ennen kuin uusi laki voitaisiin saattaa voimaan. 4 Esityksen vaikutukset 4.1 Taloudelliset vaikutukset Voimassa olevan lain rahoitus on harkinnanvaraista, ja toimenpiteitä rahoitetaan vuosittain käytettävissä olevien määrärahojen puitteissa. Esitetystä tukijärjestelmästä arvioidaan aiheutuvan noin 10 miljoonan vuosittainen säästö verrattuna voimassa olevan tukijärjestelmän nojalla vuonna 2013 käytettyyn tuen määrään. Vuonna 2014 käytettävissä oleviin määrärahoihin nähden säästöä syntyy 20 miljoonaa euroa. Säästö syntyy pääasiassa metsänuudistamisen ja energiapuun korjuutuen poistumisesta tuettavista toimenpiteistä. Toisaalta taimikon varhaishoito otetaan uutena työlajina tukijärjestelmään. Rahoitusta ekologisiin ja metsänkasvupotentiaalia edistäviin toimenpiteisiin sekä tieverkostoon arvioidaan tarvittavan vuosittain yhteensä 65,9 miljoonaa euroa. Määrärahan vuosittainen tarve 20